13 mart kungi hasharda 8,3 million kishi qatnashgani, 8 millionta daraxt ekilgani aytildi

O‘zbekistonda 13 mart, shanba kuni o‘tkazilgan hasharda jami 8 340 924 kishi qatnashdi. Shundan 4 718 280 nafari – yoshlar, deb ma'lum qildi Mahalla va oilani qo‘llab-quvvatlash vazirligi.
«Umumiy hisobda 11 788 km ariq va zovurlar tozalanib, 9 070 ta qabriston, 638 ta ziyoratgoh obodonlashtirildi.
Mahallalar, ko‘chalar va xiyobonlar, aholi xonadonlarida jami 8 088 298 ta daraxt (4 063 483 ta manzarali, 4 024 815 ta mevali daraxt) ko‘chatlari, 4 990 207 ta gul ko‘chati ekildi. Mavjud 7 771 876 ta daraxt oqlanib, ularga turli shakllar berildi», – deyildi hisobotda.
Vazirlik ekilgan daraxt va gul ko‘chatlari sonini hududlar kesimida ham keltirgan. Unga ko‘ra, eng ko‘p manzarali daraxt Toshkent viloyatida, eng ko‘p mevali daraxt Namangan viloyatida ekilgan:
«Hashar tadbirlari davomida yurtimizdagi ehtiyojmand aholi qatlamlariga ijtimoiy yordam ko‘rsatish maqsadida 5 768 ta oilaning uy-joylari ta'mirlab berildi, 12 755 ta ehtiyojmand oila, xususan, 4 392 nafar nogiron va yolg‘iz qariyaga 2 mlrd 157 mln 220 ming so‘mlik moddiy yordam ko‘rsatildi.
«Mahallamga 30 tup daraxt mening tuhfam» shiori ostida mahallalardagi turar joy mavzelari va ko‘chalarga tashabbuskor fuqarolar tomonidan qo‘shimcha ravishda 30 tupdan daraxt ko‘chatlari ekildi hamda mavjud daraxtlar oqlab chiqildi», – deya ma'lum qilgan Mahalla vazirligi.